สิทธิโชค ซิวทองแดง BMX ที่เกาหลีใต้ เก็บแต้มลุ้นตั๋วโอลิมปิก
เบน สิทธิโชค แก้วสีขาว คว้าเหรียญทองแดง ศึกบีเอ็มเอ็กซ์นานาชาติที่เกาหลีใต้ เก็บแต้มสะสมโอลิมปิกเพิ่มได้อีก น่าเสียดายเกิดอุบัติเหตุล้มกลิ้งในโมโตแรก แต่ฮึดกลับมาสู้ต่อปั่นเข้าอันดับ 2 และอันดับ 1 ในโมโตที่ 2-3 ด้าน เสธ.หมึก พอใจภาพรวมนักปั่นทั้งชุดซีเกมส์ และชุด โรด ทู โตเกียว 2020,วันที่ 24 มิ.ย.62 พล.อ.เดชา เหมกระศรี นายกสมาคมกีฬาจักรยานแห่งประเทศไทยฯ เปิดเผยว่า ตามที่สมาคมฯ ได้ส่งนักปั่นบีเอ็มเอ็กซ์ทีมชาติชุดเตรียมซีเกมส์ ครั้งที่ 30 ประเทศฟิลิปปินส์ และชุดที่อยู่ในโครงการ โรด ทู โตเกียว 2020 ไปแข่งขันนานาชาติรายการ 2019 ยางยาง บีเอ็มเอ็กซ์ อินเตอร์เนชั่นแนล ระดับ C1 ที่เมืองยางยาง ประเทศเกาหลีใต้,ล่าสุดได้รับรายงานจาก มร.อดัม แคร์รี่ หัวหน้าผู้ฝึกสอนชาวออสเตรเลีย และนายอัถร ไชยมาโย ผู้ช่วยผู้ฝึกสอน ถึงผลการแข่งขันนักกีฬาทีมชาติไทย เมื่อวันอาทิตย์ที่ผ่านมาถึงผลการแข่งขันว่า ในประเภทเยาวชนหญิง ปนัดดา บูรณภวังค์ ได้อันดับที่ 4, ชนาธินาถ จั่นเพิ้ง ได้อันดับที่ 5 และ ธนาพร โตทอง ได้อันดับที่ 7 ประเภทเยาวชนชาย ณรงค์วิทย์ ปัญญา ได้อันดับที่ 5, นพดล คล้ายมณีหาญ ได้อันดับที่ 7 ส่วน เจ้าเอ้ เมธาสิทธิ์ บุญเสน่ห์ ตกรอบรองชนะเลิศ,พล.อ.เดชา กล่าวต่อไปว่า ทางด้านประเภทประชาชนชาย เจ้าเบน สิทธิโชค แก้วสีขาว ทำผลงานได้ยอดเยี่ยม แม้ว่าดวงไม่ดีในโมโตแรก ทั้งที่ออกตัวนำมาก่อน แต่เข้าโค้งเนินแรกแรงเกินไป ล้อหลังตกร่องทรายถึงกับตีลังกากลิ้งไม่เป็นท่า ก่อนจะเข้าเส้นชัยเป็นอันดับสุดท้าย แต่ สิทธิโชค ยังฮึดกลับมาสู้ต่อโมโตที่ 2 เข้าเป็นอับดับที่ 2 และโมโตที่ 3 สวมหัวใจนักสู้ปั่นสุดแรง เข้าอันดับ 1 เมื่อรวมคะแนน 3 โมโต สิทธิโชค ได้อันดับ 3 ขึ้นแท่นรับเหรียญทองแดง ส่วนเหรียญทองเป็นของ อาเลจานโดร คิม พีนา นักปั่นสเปน จากทีมเวียวิส ซึ่งเข้าอันดับที่ 2-1-2 ตามลำดับ, ที่ 2 ยูตะ ฮาเซกาว่า นักปั่นญี่ปุ่น จากทีมเซกิโช ที่เข้าอันดับ 3 ทั้ง 3 โมโต,สำหรับ สิทธิโชค จะได้รับคะแนนสะสมคัดเลือกโอลิมปิก 15 คะแนน ขณะที่ นนทกร อินทร์โคกสูง เข้าที่ 4 ได้คะแนนสะสม 12 คะแนน และ สมคิด ฮาระตะวัน ได้อันดับที่ 5 ได้คะแนนสะสม 10 คะแนน น่าเสียดาย หากสิทธิโชคไม่ล้มในโมโตแรก อาจจะได้รับเหรียญทองมาครองก็เป็นได้ แต่ภาพรวมทั้งหมดถือว่านักกีฬาทีมชาติไทยทั้งชุดซีเกมส์ และ โร้ด ทู โตเกียว 2020 ทำผลงานได้ดีทีเดียว พล.อ.เดชา กล่าว.
เบน สิทธิโชค แก้วสีขาว คว้าเหรียญทองแดง ศึกบีเอ็มเอ็กซ์นานาชาติที่เกาหลีใต้ เก็บแต้มสะสมโอลิมปิกเพิ่มได้อีก ด้าน เสธ.หมึก พอใจภาพรวมนักปั่นทั้งชุดซีเกมส์ และชุด โรด ทู โตเกียว 2020
พล.อ.เดชา เหมกระศรี,จักรยานบีเอ็มเอ็กซ์,นักจักรยานทีมชาติไทย,สิทธิโชค แก้วสีขาว,เสธ.หมึก